stanford-oval/wikipedia huggingface dataset:
วงศ์ปลาตาเหลือกยาว

| วงศ์ปลาตาเหลือกยาว ช่วงเวลาที่มีชีวิตอยู่: ก่อนครีเตเชียส-ปัจจุบัน |
| --- | --- |

ปลาตาเหลือกยาวซอรัส (Elops saurus)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Elopiformes
วงศ์:: Elopidae
สกุล:: Elops Linnaeus, 1766

ชนิด
 ดูในเนื้อหา
วงศ์ปลาตาเหลือกยาว (อังกฤษ: Ladyfish, Tenpounder, Bigeyed herring, Tarpon, วงศ์: Elopidae) เป็นวงศ์ของปลากระดูกแข็ง ในอันดับปลาตาเหลือก (Elopiformes) ใช้ชื่อวงศ์ว่า Elopidae
เป็นปลาที่มีลักษณะคล้ายกับปลาในวงศ์ปลาตาเหลือก (Megalopidae) ซึ่งเป็นปลาที่อยู่ในอันดับเดียวกัน  กล่าวคือ มีรูปร่างเพรียวยาว ปลายหางแฉกเป็นสองแฉกเว้าลึก แบนข้าง เกล็ดมีสีเงินแวววาว ตามีความกลมโต ปากกว้าง 
ที่ใต้คางระหว่างกระดูกขากรรไกรล่างมีแผ่นกระดูกแข็ง 1 ชิ้น เหมือนกัน  แต่มีลำยาวยาวกว่า และที่ก้านครีบหลังก้านสุดท้ายไม่มีเส้นครีบยื่นยาวออกมา
เป็นปลาขนาดใหญ่ มีขนาดโตเต็มที่ประมาณ 1 เมตร น้ำหนักเต็มที่ประมาณ 10 กิโลกรัม มีความปราดเปรียวว่องไว หากินโดยกินปลาขนาดเล็ก และสัตว์น้ำชนิดต่าง ๆ เป็นอาหาร  พบกระจายพันธุ์ในทะเลแถบเขตร้อนและเขตอบอุ่น และสามารถปรับตัวให้อาศัยอยู่ในน้ำจืดหรือน้ำกร่อยได้
มีทั้งหมด 1 สกุล 7 ชนิด
Elops affinis Regan, 1909
Elops hawaiensis Regan, 1909
Elops lacerta Valenciennes, 1847
Elops machnata (Forsskål, 1775)
Elops saurus Linnaeus, 1766
Elops senegalensis Regan, 1909
Elops smithi McBride, C. R. Rocha, Ruiz-Carus & Bowen, 2010
โดยคำว่า Elops หรือ Elopidae นั้นมาจากภาษากรีกแปลว่า "ชนิดของงู"
ดูเพิ่ม

วงศ์ปลาตาเหลือก
แหล่งข้อมูลอื่น

ข้อมูลที่เกี่ยวข้องกับ Elops ที่วิกิสปีชีส์
วงศ์ปลาบู่

| วงศ์ปลาบู่ |
| --- | --- |

ปลาบู่น้ำตกไม่ทราบชนิด (Rhinogobius sp. CB) พบในประเทศญี่ปุ่น

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Gobiiformes
อันดับย่อย:: Gobioidei
วงศ์:: Gobiidae G. Cuvier, 1816

วงศ์ย่อย
 Amblyopinae   Gobiinae   Gobionellinae   Oxudercinae   Sicydiinae 
วงศ์ปลาบู่ (อังกฤษ: Goby) เป็นวงศ์ปลาที่มีจำนวนชนิดมากที่สุดในโลก พบอาศัยอยู่ทั้งในทะเลลึกกว่า 60 เมตร จนถึงลำธารบนภูเขาสูงกว่า 1,000 เมตร พบทั่วโลกในเขตร้อนและเขตอบอุ่นมากกว่า 1,950 ชนิด และพบในประเทศไทยมากกว่า 30 ชนิด ใช้ชื่อวงศ์ว่า Gobiidae (/โก-บิ-ดี้/)
มีลักษณะแตกต่างจากปลาอื่น คือ มีลำตัวยาวทรงกระบอก มีส่วนหัวและจะงอยปากมน มีเส้นข้างลำตัวและแถวของเส้นประสาทอยู่บนหัวหลายแถว ครีบหลังแยกเป็น 2 ตอนชัดเจน ครีบหางกลมมน ครีบก้นยาว ครีบอกใหญ่ ครีบท้องส่วนมากจะแยกออกจากกัน แต่ก็มีในบางชนิดที่เชื่อมติดกันเป็นรูปถ้วย  เกล็ดมีทั้งขนาดเล็กและใหญ่
เป็นปลากินเนื้อ กินแมลง, สัตว์น้ำขนาดเล็ก และปลาอื่นเป็นอาหาร วางไข่โดยตัวผู้และตัวเมียช่วยกันดูแล ไข่มีรูปร่างคล้ายผลองุ่นติดกับวัสุดเป็นแพ เมื่อฟักเป็นตัวจะปล่อยให้หากินเอง ส่วนมากมีขนาดเล็กยาวไม่เกิน 20 เซนติเมตร มักอาศัยอยู่ในทะเลและน้ำกร่อย พบในน้ำจืดเพียงไม่กี่ชนิด
เป็นปลาเศรษฐกิจที่สำคัญ นิยมบริโภคด้วยการปรุงสด โดยเฉพาะเมนูอาหารจีน เป็นปลาที่มีรสชาติอร่อย ราคาแพง รวมทั้งมีสรรพคุณในการปรุงยา ในปลาชนิดที่มีขนาดเล็กและสีสันสวยงาม นิยมเลี้ยงเป็นปลาสวยงาม
ดูเพิ่ม

วงศ์ปลาบู่ทราย
แหล่งข้อมูลอื่น

เว็บไซต์ปลาบู่ (อังกฤษ) เก็บถาวร 2019-04-24 ที่ เวย์แบ็กแมชชีน
วงศ์ปลานกแก้ว

| ปลานกแก้ว ช่วงเวลาที่มีชีวิตอยู่: เทอร์เทียอารีตอนปลาย-ปัจจุบัน |
| --- | --- |

ปลานกแก้วไม่ทราบชนิดที่มัลดีฟส์

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Perciformes
วงศ์:: Scaridae

วงศ์ย่อยและสกุล
 Scarinae Bolbometopon  Cetoscarus  Chlorurus  Hipposcarus  Scarus  Sparisomatinae Calotomus  Cryptotomus  Leptoscarus  Nicholsina  Sparisoma 
ปลานกแก้ว (อังกฤษ: parrotfish) เป็นปลาทะเลกระดูกแข็งในวงศ์ Scaridae ในอันดับปลากะพง (Perciformes)
เป็นปลาที่มีขนาดโตเต็มที่มีประมาณ 30-70 เซนติเมตร มีลักษณะทั่วไปคล้ายคลึงกับปลาในวงศ์ปลานกขุนทอง (Labridae) อาศัยอยู่ตามแนวปะการังเขตร้อนและเขตอบอุ่น ในน่านน้ำไทยพบได้ในฝั่งอ่าวไทยและทะเลอันดามัน พบมากกว่า 20 ชนิด เป็นปลาที่มีฟันแหลมคมคล้าย ๆ จะงอยของนกแก้วอันเป็นที่มาของชื่อเรียก จะงอยปากยืดหดได้ เกล็ดมีขนาดใหญ่  เส้นข้างลำตัวขาดตอน ครีบหางกลมมนหรือตัดตรง เป็นปลาที่กินฟองน้ำ, ปะการังหรือสาหร่ายเป็นอาหาร บ่อยครั้งจะพบรวมฝูงขณะหาอาหาร เวลาว่ายนำจะดูสง่างามเหมือนนกกำลังบินในอากาศ
ปลานกแก้วเป็นปลาที่มีสีสันสวยงาม โดยปลาตัวผู้จะมีสีสันสวยงามปลาตัวเมีย ลำตัวรียาว ส่วนใหญ่มีครีบหางแบบเว้าโดยขอบบนและขอบล่างของครีบหางมักยื่นยาวออก มีฟันคล้าย ๆ จะงอยปากนกแก้วเพื่อนำมาใช้ขูดกินปะการัง  และมีฟันอีกชุดในคอหอยด้วย ซึ่งเมื่อกัดแทะนั้นจะเกิดเป็นเสียง เวลาถ่ายจะถ่ายออกมาเป็นผงตะกอนซึ่งมีประโยชน์ต่อแนวปะการัง  สามารถเปลี่ยนเพศได้ ออกหากินในเวลากลางวัน นอนหลับในเวลากลางคืน  เมื่อนอนปลานกแก้วจะนอนตามซอกหินแล้วปล่อยเมือกออกมาห่อหุ้มร่างกายเพื่อป้องกันอันตรายจากพวกสัตว์ทะเลต่าง ๆ เช่น พวกหนอนพยาธิหรือปรสิตที่จะมาทำร้ายหรือมารบกวน
ปัจจุบันมีการจับปลานกแก้วในแนวปะการังธรรมชาติมาเลี้ยง และนำมาเป็นอาหารจำนวนมาก ทำให้ประชากรลดลงอย่างรวดเร็ว และส่งผลกระทบต่อระบบนิเวศ เนื่องจากปลานกแก้วมีประโยชน์ในการสร้างสมดุลของระบบนิเวศแนวปะการัง
ดังนั้นจึงมีการรณรงค์ให้หยุดกินปลานกแก้ว เนื่องจากพบว่า ปลานกแก้วทุกตัวมาจากการประมงที่ผิดกฎหมาย เพราะปลานกแก้วมีถิ่นอาศัยอยู่ในแนวปะการัง และแนวปะการังเกือบทั้งหมดในประเทศไทยมีกฎหมายคุ้มครอง
ดูเพิ่ม

วงศ์ปลานกขุนทอง
แหล่งข้อมูลอื่น

ปลานกแก้ว—เครื่องผลิตทราย (ไทย)
วงศ์ Scaridae - Parrotfishes (อังกฤษ)
http://www.pmbc.go.th/webpmbc/MarineFish/parrotfish.htm เก็บถาวร 2009-04-04 ที่ เวย์แบ็กแมชชีน
วงศ์ปลานกกระจอก

| วงศ์ปลานกกระจอก ช่วงเวลาที่มีชีวิตอยู่: Eocene–Present  PreꞒ Ꞓ O S D C P T J K Pg N      |
| --- | --- |

Sailfin flying-fish, Parexocoetus brachypterus

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: ปลาที่มีก้านครีบ Actinopterygii
อันดับ:: ปลาเข็ม Beloniformes
อันดับย่อย:: Exocoetoidei Exocoetoidei
วงศ์ใหญ่:: Exocoetoidea Exocoetoidea
วงศ์:: ปลานกกระจอก Exocoetidae Risso, 1827

Genera
 See text
ปลานกกระจอก หรือ ปลาบิน (อังกฤษ: Flying fish) เป็นวงศ์ของปลากระดูกแข็งวงศ์หนึ่ง ใช้ชื่อวิทยาศาสตร์ว่า Exocoetidae
มีลักษณะโดยรวม คือ มีลำตัวยาวมาก ค่อนข้างกลม จะงอยปากสั้นทู่สั้นกว่าตา ปากเล็ก ไม่มีฟัน ไม่มีก้านครีบแข็งที่ทุกครีบ ครีบหูขยายใหญ่ยาวถึงครีบหลัง ครีบท้องขยายอยู่ในตำแหน่งท้อง ครีบหางมีแพนล่างยาวกว่าแพนบน ครีบหางเว้าลึกแบบส้อม เส้นข้างลำตัวอยู่ค่อนลงทางด้านล่างของลำตัว เกล็ดเป็นแบบขอบบางไม่มีขอบหยักหรือสาก หลุดร่วงง่าย
จัดเป็นปลาทะเลขนาดเล็ก มีความยาวเต็มที่ไม่เกิน 30 เซนติเมตร พบกระจายพันธุ์ในทะเลเขตร้อนและเขตอบอุ่นทั่วโลก โดยพบในทะเลที่ห่างจากชายฝั่งพอสมควร ส่วนใหญ่มีลำตัวสีเขียว หรือสีน้ำเงินหม่น ข้างท้องสีขาวเงิน
เป็นปลาที่มีลักษณะเด่น คือ นิยมอยู่รวมกันเป็นฝูงและหากินบริเวณผิวน้ำ มีความคล่องแคล่วว่องไว มีจุดเด่น คือ เมื่อตกใจหรือหนีภัยจะกระโดดได้ไกลเหมือนกับร่อนหรือเหินไปในอากาศเหมือนนกบิน ซึ่งอาจไกลได้ถึง 30 เมตร ซึ่งขึ้นอยู่กับขนาดของตัวปลาและจังหวะ อันเป็นที่มาของชื่อ โดยใช้ครีบอกหรือครีบหูที่มีขนาดใหญ่มากเป็นตัวพยุงช่วย ในขณะที่บางชนิดมีครีบก้นที่มีขนาดใหญ่ร่วมด้วย ปลานกกระจอกเมื่อกระโดดอาจกระโดดได้สูงถึง 7-10 เมตร ด้วยความเร็วประมาณ 65 กิโลเมตร/ชั่วโมง และสามารถอยู่บนกลางอากาศได้นานอย่างน้อย 10 วินาที วางไข่ไว้ใต้กอวัชพืชหรือขยะที่ลอยตามกระแสน้ำ  เพื่อให้เป็นที่พำนักของลูกปลาเมื่อฟักแล้ว เนื่องจากไม่สามารถช่วยเหลือตัวเองได้
พบมากกว่า 50 ชนิดทั่วโลก แบ่งออกเป็น 8 สกุล (ดูในตาราง)  เป็นปลาที่ขี้ตื่นตกใจ และตายง่ายมากเมื่อพ้นน้ำ
การนำมาเป็นอาหาร

ไข่ปลานกกระจอกมีลักษณะเม็ดเล็กจำนวนมากสีส้ม ชาวญี่ปุ่นนิยมนำมาเป็นอาหาร เช่น ซูชิหน้าไข่ปลา ด้วยไข่มีลักษณะเล็กและสีส้ม จึงมักมีความเข้าใจผิดกันว่าเป็นไข่กุ้ง
ที่เกาะหลันหยู หรือ เกาะกล้วยไม้ ทางตอนใต้ของเกาะไต้หวัน ชาวเตาซึ่งเป็นชาวพื้นเมืองที่นั่นมีวิถีชีวิตผูกพันกับปลานกกระจอกอย่างมาก จนเกิดเป็นตำนานหรือเรื่องเล่าเกี่ยวกับปลานกกระจอกมากมาย และตามถนนหนทางจะพบประติมากรรมรูปปลานกกระจอกเสมอ ๆ ชาวเตาจะจับปลานกกระจอกด้วยวิธีการพายเรือออกจับในเวลากลางคืน โดยใช้แสงไฟเป็นตัวล่อ และจับด้วยสวิง ซึ่งต้องใช้ความชำนาญพอสมควร เมื่อได้มาแล้วจะนิยมนำมาทำเป็นปลาแห้ง โดยตากแดดนาน 3 วัน และเก็บไว้ในที่แห้งอีก 3 คืน เพื่อให้เนื้อปลาแห้งสนิท เมื่อปรุงนิยมนำไปต้ม
แหล่งข้อมูลอื่น

ข้อมูลเพิ่มเติม (อังกฤษ)
วงศ์ปลาวัวจมูกสั้น

| วงศ์ปลาวัวจมูกสั้น ช่วงเวลาที่มีชีวิตอยู่: กลางยุคโอลิโกซีน-ปัจจุบัน |
| --- | --- |

ภาพวาดของปลาวัวจมูกสั้น (Triacanthus biaculeatus)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Tetraodontiformes
วงศ์:: Triacanthidae

สกุลและชนิด
 5 สกุล (สูญพันธุ์ไปแล้วหนึ่ง) มีทั้งหมด 7 ชนิด, ดูในเนื้อหา
วงศ์ปลาวัวจมูกสั้น (วงศ์: Triacanthidae, อังกฤษ: Tripodfish, Hornfish) เป็นวงศ์ของปลาทะเลกระดูกแข็งวงศ์หนึ่ง อยู่ในอันดับปลาปักเป้า (Tetraodontiformes)
มีรูปร่างและลักษณะโดยรวมคล้ายกับปลาในวงศ์ปลาวัว (Balistidae) หรือวงศ์ปลาวัวจมูกยาว (Monacanthidae) ซึ่งเป็นปลาที่อยู่ต่างวงศ์กัน แต่อยู่ในอันดับเดียวกัน คือ มีผิวที่หยาบเหนียว หรือเป็นแผ่นกระดูกหนาเรียงติดต่อกัน มีฟันแหลมคมต่อกันเป็นแผ่น ใช้สำหรับแทะเล็มหาอาหารจำพวกครัสตาเชียนหรือหอยหรือสัตว์น้ำขนาดเล็กต่าง ๆ ตามแนวปะการังและพื้นทะเล มีก้านครีบหลังก้านแรกเป็นแท่งกระดูกใหญ่ ซึ่งแหลมและแข็งแรงคล้ายเขาสัตว์ ซึ่งสำหรับปลาในวงศ์ปลาวัวจมูกสั้นแล้ว จะมีเงี่ยง 2 เงี่ยงที่แหลมคมและแข็งแรงบริเวณส่วนหน้าอกยื่นออกมาแหลมยาวอย่างเห็นได้ชัดเจน ซึ่งสามารถใช้จับตั้งวางกับพื้นได้ อันเป็นที่มาของชื่อเรียกในภาษาอังกฤษ
ครีบหลังมีก้านครีบ 20-26 ก้าน ขณะที่ครีบก้นมีก้านครีบ 13-22 ก้าน
มีส่วนหน้าและจะงอยปากที่สั้นทู่กว่าเมื่อเทียบกับปลาใน 2 วงศ์ข้างต้นอย่างเห็นได้ชัด มีขนาดโดยเฉลี่ยประมาณ 15-30 เซนติเมตร เป็นปลาที่มักพบในแนวปะการังและบริเวณใกล้ชายฝั่งหรือตามปากแม่น้ำ ในเขตร้อนหรือเขตอบอุ่นของอินโดแปซิฟิก ซึ่งในบางชนิดอาจปรับตัวให้เข้ากับน้ำกร่อยได้ด้วย
ซึ่งคำว่า Triacanthidae ซึ่งใช้เป็นชื่อทางวิทยาศาสตร์มาจากภาษากรีก คำว่า "Tri" หมายถึง "สาม" ผสมกับคำว่า "Akantha" ซึ่งหมายถึง "หนาม"
การจำแนก

สกุล †Acanthopleurus (สูญพันธุ์แล้วตั้งแต่ยุคโอลิโกซีน)
†Acanthopleurus serratus
สกุล Pseudotriacanthus
Pseudotriacanthus strigilifer
สกุล Triacanthus
Triacanthus biaculeatus
Triacanthus nieuhofii
สกุล Trixiphichthys
Trixiphichthys weberi
สกุล Tripodichthys
Tripodichthys angustifrons
Tripodichthys blochii
Tripodichthys oxycephalus
วงศ์ปลาสตาร์เกเซอร์

สำหรับความหมายอื่น ดูที่ สตาร์เกเซอร์ (แก้ความกำกวม)
| วงศ์ปลาสตาร์เกเซอร์ |
| --- | --- |

ปลาสตาร์เกเซอร์ขอบขาว (Uranoscopus sulphureus)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Perciformes
วงศ์:: Uranoscopidae

สกุล
 Astroscopus   Genyagnus   Gnathagnus   Ichthyscopus   Kathetostoma   Pleuroscopus   Selenoscopus   Uranoscopus   Xenocephalus 
ชื่อพ้อง
 Xenocephalidae 
ปลาสตาร์เกเซอร์ (อังกฤษ: Stargazer) เป็นปลาทะเลน้ำลึกในวงศ์ Uranoscopidae ในอันดับปลากะพง (Perciformes) แบ่งออกเป็นประมาณ 50 ชนิด 8 สกุล  พบอยู่ตามร่องน้ำลึกทั่วโลก
มีรูปร่างโดยรวม คือ ลำตัวยาว กลมหรือแบนลงเล็กน้อย ส่วนหัวแบนลง มองคล้ายเป็นสี่เหลี่ยม ส่วนหางแบนข้าง ตามีขนาดเล็กอยู่ทางด้านบนของส่วนหัว ปากเชิดอยู่ในแนวดิ่ง ฟันมีขนาดเล็กปลายแหลม บนขากรรไกร เกล็ดเป็นแบบขอบบางเรียบ ขนาดเล็กฝังอยู่ใต้ผิวหนัง ครีบหลังมีก้านครีบแข็งสั้น แต่แข็งแรง ส่วนฐานของก้านครีบอ่อนของครีบหลัง และครีบก้นยาว   ครีบอกกว้างฐานครีบท้องอยู่ชิดกัน และอยู่หน้าครีบอกตำแหน่งจูกูลาร์ ส่วนหัวไม่มีเกล็ดแต่มี โบนี่ แพลท ปกคลุม ครีบหางตัดตรงหรือมนเล็กน้อย
ปลาสตาร์เกเซอร์มีลักษณะพิเศษคือ มีดวงตาอยู่บนส่วนยอดของหัว ปากขนาดใหญ่ มีครีบที่มีพิษใช้ป้องกันตัว และอาจป้องกันตัวเองด้วยกระแสไฟฟ้า  มักฝังตัวอยู่ใต้พื้นทรายเพื่อคอยดักจับเหยื่อ  ในบางชนิดจะมีระยางค์รูปร่างคล้ายหนอนยื่นออกมาจากปากเพื่อล่อเหยื่อ  มีขนาดลำตัวยาวตั้งแต่ 18 เซนติเมตร ถึง 90 เซนติเมตร
แหล่งข้อมูลอื่น

YouTube video of a Southern Stargazer near Utila, Honduras.
วงศ์ปลาบู่ทราย

| วงศ์ปลาบู่ทราย |
| --- | --- |

ปลาบู่ทราย (Oxyeleotris marmorata) ที่ชวา อินโดนีเซีย

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Perciformes
วงศ์:: Eleotridae

สกุล
 35 สกุล
ชื่อพ้อง
 Eleotrididae
วงศ์ปลาบู่ทราย (อังกฤษ: Sleeper, Gudgeon) เป็นวงศ์ปลากระดูกแข็งจำพวกหนึ่งในอันดับปลากะพง (Perciformes) ที่พบได้ในทั้งน้ำจืด, น้ำกร่อย และทะเล ใช้ชื่อวงศ์ว่า Eleotridae (/เอ็ล-อี-โอ-ทริ-ดี้/)
ปลาในวงศ์นี้มีรูปร่างทั่วไปคล้ายปลาในวงศ์ปลาบู่ (Gobiidae) คือ มีลำตัวยาวทรงกระบอก ส่วนหัวและจะงอยปากมน มีเส้นข้างลำตัวและแถวของเส้นประสาทอยู่บนหัวหลายแถว ครีบหลังแยกออกเป็น 2 ตอนชัดเจน ครีบหางมนกลม ครีบก้นยาว ครีบอกใหญ่ ซึ่งที่แตกต่างจากปลาในวงศ์ปลาบู่ก็คือ ครีบท้องใหญ่จะแยกจากกัน ซึ่งในวงศ์ปลาบู่จะเชื่อมติดกันเป็นรูปถ้วย
แยกออกได้ทั้งหมด 35 สกุล 150 ชนิด พบกระจายอยู่ในเขตอบอุ่นทั่วโลก โดยพบทั้งตอนใต้ของสหรัฐอเมริกาและเม็กซิโกจนถึงอเมริกาใต้ ในเอเชียตะวันออกเฉียงใต้จนถึงนิวซีแลนด์ โดยชนิดที่ใหญ่ที่สุด คือ ปลาบู่ทราย (Oxyeleotris marmorata) ซึ่งสามารถยาวได้ถึง 60-70 เซนติเมตร และเป็นปลาเศรษฐกิจที่สำคัญชนิดหนึ่งของไทย   และ ปลาบู่สียักษ์ (O. selheimi) พบในออสเตรเลียทางตอนเหนือ ที่ยาวถึง 50.5 เซนติเมตร
ดูเพิ่ม

วงศ์ปลาบู่
แหล่งข้อมูลอื่น

ข้อมูลเพิ่มเติม (อังกฤษ)
วงศ์ปลาวัวจมูกยาว

| วงศ์ปลาวัวจมูกยาว |
| --- | --- |

ปลาวัวจมูกยาว (Oxymonacanthus longirostris) เป็นปลาที่อยู่ในสกุล Oxymonacanthus

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Tetraodontiformes
วงศ์:: Monacanthidae

สกุลและชนิด
 26 สกุล 107 ชนิด (ดูในเนื้อหา)
วงศ์ปลาวัวจมูกยาว หรือ วงศ์ปลาตะไบ (วงศ์: Monacanthidae, อังกฤษ: Filefish, Foolfish, Leatherjacket, Shingle, เกาหลี: 쥐치) เป็นวงศ์ของปลากระดูกแข็งในอันดับปลาปักเป้า (Tetraodontiformes) วงศ์หนึ่ง
มีรูปร่างโดยรวม คือ มีผิวหนังที่หยาบ มีเกล็ดเล็กละเอียดปกคลุมทั้งตัว ครีบหลังแบ่งเป็น 2 ตอน มีก้านครีบหลังก้านแรกเป็นแท่งกระดูกใหญ่ ซึ่งแหลมและแข็งแรงคล้ายเขาสัตว์ ซึ่งสามารถใช้ยกขึ้นเพื่อป้องกันตัวเองได้ ครีบหลังตอนที่ 2 เป็นครีบที่อ่อนนุ่ม ครีบท้องลดรูปไปโดยที่ก้านครีบก้านแรกเป็นเงี่ยงแข็ง ครีบก้นยาว ครีบหางกลมเป็นรูปพัด มีฟันในขากรรไกรด้านนอก 3 ชุด และด้านใน 2 ชุด มีจุดเด่น คือ ในบางสกุลมีจะงอยปากยื่นนยาวออกมาคล้ายท่อหรือหลอด ใช้สำหรับซอกซอนหาอาหารในแนวปะการัง และมีรูปร่างที่เรียวยาวอย่างเห็นได้ชัด
โดยมากแล้วเป็นปลาที่มีขนาดเล็ก มีความยาวโดยเฉลี่ยเมื่อโตเต็มที่ประมาณ 60 เซนติเมตร โดยชนิดที่ใหญ่ที่สุดยาวได้ถึง 110 เซนติเมตร พบทั้งหมด 26 สกุล ราว 107 ชนิด กระจายพันธุ์ในมหาสมุทรแอตแลนติก, แปซิฟิก และมหาสมุทรอินเดีย
เป็นปลาที่อาศัยอยู่ตามแนวปะการังหรือตามกอสาหร่ายที่มีกระแสน้ำไหลอ่อน ๆ ในระดับความลึกไม่เกิน 30 เมตร โดยหากินสัตว์น้ำที่ไม่มีกระดูกสันหลังเหมือนกับปลาในวงศ์อื่นในอันดับเดียวกัน โดยจะกินปะการังเขากวาง (Acropora spp.)  เป็นอาหารหลัก หากินในเวลากลางวัน และนอนหลับในแนวปะการังในเวลากลางคืน มีการแพร่พันธุ์โดยการวางไข่ในแหล่งน้ำกร่อย มีตัวผู้เป็นผู้ดูแล
เป็นปลาที่เป็นที่นิยมชื่นชอบถ่ายรูปของนักดำน้ำอีกจำพวกหนึ่ง ซึ่งไม่มีอุปนิสัยดุร้ายก้าวร้าวเหมือนปลาในวงศ์ปลาวัว (Balistidae) และยังนิยมเลี้ยงเป็นปลาสวยงามได้ด้วย
อีกทั้งในอาหารเกาหลี ยังสามารถทำเป็นอาหารรับประทานเล่นได้ด้วย โดยแปรรูปเป็นขนมอบแห้งเรียกว่า "จุยโป" (쥐포) และในอดีตมีการใช้หนังของปลาในวงศ์ปลาวัวจมูกยาวนี้ทำเรือไม้ด้วย
โดยคำว่า Monacanthidae ที่ใช้เป็นชื่อวงศ์ในทางวิทยาศาสตร์นั้น มาจากภาษากรีกคำว่า "Monos" หมายถึง เดี่ยว หรือ อันเดียว ผสมกับคำว่า "Akantha" หมายถึง หนาม
การจำแนก (สกุล)

Acanthaluteres
Acreichthys
Aluterus
Amanses
Anacanthus
Brachaluteres
Cantherhines
Cantheschenia
Chaetodermis
Colurodontis
Enigmacanthus
Eubalichthys
Lalmohania
Meuschenia
Monacanthus
Nelusetta
Oxymonacanthus
Paraluteres
Paramonacanthus
Pervagor
Pseudalutarius
Pseudomonacanthus
Rudarius
Scobinichthys
Stephanolepis
Thamnaconus
วงศ์ปลาสามรส

| วงศ์ปลาสามรส ช่วงเวลาที่มีชีวิตอยู่: 33–0Ma  PreꞒ Ꞓ O S D C P T J K Pg N       ยุคต้นโอลิโกซีน-ปัจจุบัน |
| --- | --- |

ปลาปากแตรจุดสีน้ำเงิน (Fistularia commersonii)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Syngnathiformes
วงศ์:: Fistulariidae
สกุล:: Fistularia Linnaeus, 1758

ชนิด
 ดูในเนื้อหา
สำหรับปลาวงศ์อื่น ดูที่ วงศ์ปลาปากแตร
วงศ์ปลาสามรส หรือ วงศ์ปลาปากแตร หรือ วงศ์ปลาปากขลุ่ย (อังกฤษ: Cornetfish) วงศ์ของปลาทะเลกระดูกแข็งวงศ์หนึ่ง ในอันดับปลาจิ้มฟันจระเข้และม้าน้ำ (Syngnathiformes) ใช้ชื่อวงศ์ว่า Fistulariidae
มีลักษณะเด่น คือ หัวและลำตัวแบนลงแต่แคบและยาวมาก ตาโต ปากเป็นท่อยาว มีช่องปากขนาดเล็กอยู่ปลายสุดเชิดขึ้นดูคล้ายแตร ลำตัวไม่มีเกล็ด ครีบหลังและครีบก้นอยู่ค่อนไปทางหาง ครีบหางเป็นแฉกมีเส้นยาวคล้ายแส้ยื่นออกจากกึ่งกลางครีบ ลำตัวทั่วไปรวมทั้งหัว และครีบสีน้ำตาลแดง ขนาดยาวได้ถึง 1 เมตร มีลักษณะทั่วไปคล้ายกับปลาในวงศ์ปลาปากแตร (Aulostomidae) แต่มีลำตัวเรียวยาวและผอมกว่า และไม่มีก้านครีบแข็งหน้าครีบหลัง
พบกระจายพันธุ์อยู่ตามแนวปะการัง หากินในเวลากลางคืน โดยกินปลาและสัตว์น้ำขนาดเล็ก ซึ่งมีลักษณะคล้ายกับปลาในวงศ์ปลาปากแตร ไม่ถือว่าเป็นปลาเศรษฐกิจ แต่มีการบริโภคกันในท้องถิ่น พบกระจายพันธุ์ในมหาสมุทรแปซิฟิก และมหาสมุทรอินเดีย
มีทั้งหมด 1 สกุล แบ่งออกเป็น 5 ชนิด ได้แก่
Fistularia
Fistularia commersonii Rüppell, 1838
Fistularia corneta Gilbert and Starks, 1904
Fistularia depressa Günther, 1880
Fistularia petimba Lacepède, 1803
Fistularia tabacaria Linnaeus, 1758
แหล่งข้อมูลอื่น

ข้อมูลที่เกี่ยวข้องกับ Fistularia ที่วิกิสปีชีส์
ข้อมูลจาก fishbase.org (อังกฤษ)
วงศ์ปลาสลิดหิน

| วงศ์ปลาสลิดหิน |
| --- | --- |

ปลาสลิดหินอานม้า (Dascyllus aruanus)

ปลาการ์ตูนแก้มหนาม (Premnas biaculeatus) ซึ่งจัดอยู่ในวงศ์ย่อย Amphiprioninae

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Perciformes
อันดับย่อย:: Labroidei
วงศ์:: Pomacentridae

สกุล
 ดูในเนื้อหา
ระวังสับสนกับ ปลาสลิดทะเล
วงศ์ปลาสลิดหิน (อังกฤษ: Damsel, Demoiselle) เป็นวงศ์ของปลากระดูกแข็งในอันดับปลากะพง (Perciformes) วงศ์หนึ่ง ใช้ชื่อวิทยาศาสตร์ว่า  Pomacentridae  เป็นปลาทะเลหรือน้ำกร่อยขนาดเล็ก โดยรวมแล้วมีขนาดประมาณ 4-8 เซนติเมตร มีความโดดเด่นตรงที่มีสีสันและลวดลายสดใสสวยงาม จึงเป็นที่นิยมของการเลี้ยงเป็นปลาสวยงาม
เป็นปลาที่พบกระจายพันธุ์อยู่ตามแนวปะการัง นับเป็นปลาที่พบได้บ่อยและชุกชุมที่สุดในแนวปะการัง พบกระจายพันธุ์ทั่วไปในทะเลและมหาสมุทรเขตร้อนและเขตอบอุ่นทั่วโลก เป็นปลาที่อาศัยอยู่เป็นฝูง มีอุปนิสัยก้าวร้าวพอสมควร มักกัดทะเลาะวิวาทกันเองภายในฝูง  กินอาหารจำพวก แพลงก์ตอน, สาหร่าย และสัตว์น้ำขนาดเล็กต่าง ๆ
จัดเป็นปลาที่วงศ์ใหญ่ มีจำนวนสมาชิกในวงศ์ประมาณ 360 ชนิด ใน 29 สกุลหรือวงศ์ย่อย ซึ่งหนึ่งในนั้นเป็นปลาที่เป็นที่รู้จักกันเป็นอย่างดี คือ ปลาการ์ตูน (Amphiprioninae) ที่มีอยู่ด้วยกันทั้งหมด 28 ชนิด
โดยที่คำว่า Pomacentridae ที่เป็นภาษาละตินที่ใช้เป็นชื่อวงศ์ในทางวิทยาศาสตร์นั้น แปลงมาจากภาษากรีกคำว่า "poma" แปลว่า "ปก" หมายถึง "แผ่นปิดเหงือก" และ "kentron" แปลว่า "หนาม" ซึ่งหมายถึง "หนามที่บริเวณแผ่นปิดเหงือกอันเป็นเอกลักษณ์เฉพาะของปลาในวงศ์นี้"
ลักษณะทางชีววิทยา คือ ลำตัวสั้นปอมรูปไขรีแบนขาง เกล็ดเป็นแบบสาก เสนขางตัวขาดตอน ครีบหลังติดกันเปนครีบเดียว มี
รูจมูกเพียงคูเดียว ครีบทองอยูในตำแหนงอก ไมมีฟนที่พาลาทีน
ปลาในวงศ์ปลาสลิดหิน โดยมากแล้ว เป็นปลาที่ดูแลไข่จนกระทั่งฟักเป็นตัว โดยทั้งปลาตัวผู้และตัวเมียช่วยกันดูแล แต่ก็มีบางจำพวกอย่าง ปลาการ์ตูน ที่สามารถเปลี่ยนเพศได้ตามสถานการณ์
โดยปกติแล้วเป็นปลาทะเลและปลาน้ำกร่อย แต่ก็มีบางชนิดเท่านั้นที่พบอาศัยอยู่ในน้ำจืดด้วย
การจำแนก

แบ่งออกได้เป็นวงศ์ย่อย ๆ ได้อีก 4 วงศ์ 28 สกุล ได้แก่
| 0 | 1 | 2 |
| --- | --- | --- |
|  |  วงศ์ย่อย Amphiprioninae (ปลาการ์ตูน) Amphiprion (ปลาการ์ตูน)  Premnas (ปลาการ์ตูนแดง, ปลาการ์ตูนแก้มหนาม) วงศ์ย่อย Chrominae Acanthochromis  Altrichthys  Chromis  Azurina  Dascyllus วงศ์ย่อย Lepidozyginae Lepidozygus |  วงศ์ย่อย Pomacentrinae Abudefduf (ปลาสลิดหินบั้ง, ปลาตะกรับทะเล)  Amblyglyphidodon  Amblypomacentrus  Cheiloprion  Chrysiptera  Dischistodus  Hemiglyphidodon  Hypsypops  Mecaenichthys  Microspathodon  Neoglyphidodon  Neopomacentrus  Nexilosus  Parma  Plectroglyphidodon  Pomacentrus  Pomachromis  Pristotis  Similiparma  Stegastes (=Eupomacentrus)  Teixeirichthys   |
สำหรับในน่านน้ำไทย มีการสำรวจปลาในวงศ์ปลาสลิดหินนี้ จัดเป็นวงศ์ย่อย 3 วงศ์ แบ่งเป็น 13 สกุล 41 ชนิด ที่ฝั่งทะเลอันดามัน บริเวณหมู่เกาะสุรินทร์ และที่เกาะสมุย ฝั่งอ่าวไทย เป็นวงศ์ย่อย 1 วงศ์ย่อย 3 สกุล 4 ชนิด ซึ่งมีอยู่ 2 ชนิดที่คาดว่าเป็นชนิดใหม่ที่เพิ่งค้นพบด้วย
วงศ์ปลาผีเสื้อกลางคืน

| วงศ์ปลาผีเสื้อกลางคืน |
| --- | --- |

ปลาผีเสื้อกลางคืน (Eurypegasus draconis)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Gasterosteiformes
วงศ์:: Pegasidae

สกุลและชนิด
 ดูในเนื้อหา
วงศ์ปลาผีเสื้อกลางคืน (อังกฤษ: Seamoth, Dragonfish) เป็นวงศ์ของปลากระดูกแข็งทะเลวงศ์หนึ่ง ในอันดับปลาเหล็กใน (Gasterosteiformes) ใช้ชื่อวิทยาศาสตร์ว่า Pegasidae (/เพ-กา-ซิ-ดี/)
เป็นปลาขนาดเล็กมีความยาวเพียงไม่กี่เซนติเมตร มีลักษณะ คือ มีลำตัวเป็นเกราะแข็ง ครีบหางมีเกราะรูปวงแหวนต่อกัน เป็นข้อ ๆ ปากยื่นยาวออกไป ลำตัวแบนลง ครีบหูมีขนาดใหญ่แผ่ออกด้านข้างคล้ายปีกของผีเสื้อ ครีบท้องมีก้านแข็งหนึ่งคู่ ที่เหลือเป็นก้านครีบอ่อนที่พัฒนาไปคล้ายขาเดิน อันเป็นที่มาของชื่อเรียก
เป็นปลาที่หากินบนพื้นน้ำเป็นหลัก อาหารได้แก่ สัตว์น้ำขนาดเล็กที่อาศัยอยู่ตามพื้นทะเล ที่เป็นทรายหรือกรวดปนทราย ตามแนวหญ้าทะเล และบริเวณที่มีสาหร่ายขึ้นอยู่มาก โดยมักพรางตัวให้เข้ากับพื้นทรายและออกหากินในเวลากลางคืน
การจำแนก

พบทั้งหมด 5 ชนิด 2 สกุล ได้แก่
สกุล Eurypegasus Bleeker, 1863
Eurypegasus draconis (Linnaeus, 1766)
Eurypegasus papilio (Gilbert, 1905)
สกุล Pegasus Linnaeus, 1758
Pegasus lancifer Kaup, 1861
Pegasus laternarius Cuvier, 1816
Pegasus volitans Linnaeus, 1758
แหล่งข้อมูลอื่น

Pegasidae - Seamoths (อังกฤษ)
วงศ์ตะพาบ
ตะพาบที่พบในประเทศไทย

| 0 | 1 | 2 |
| --- | --- | --- |
| ลำดับ | ชื่อไทย | ชื่อวิทยาศาสตร์  |
| 1  | ตะพาบสวน  | Amyda cartiliaginea  |
| 2  | ตะพาบม่านลายไทย  | Chitra chitra  |
| 3  | ตะพาบม่านลายพม่า  | Chitra vandijki  |
| 4   | ตะพาบแก้มแดง  | Dogania subplana  |
| 5  | ตะพาบหับพม่า  | Lissemys scutata  |
| 6  | ตะพาบหัวกบ  | Pelochelys cantorii  |
นอกจากนี้ยังพบ ตะพาบไต้หวัน (Trionyx sinensis) ซึ่งไม่ใช่ตะพาบพื้นเมืองของไทย แต่เป็นของจีน ถูกนำเข้ามาในฐานะเป็นสัตว์เศรษฐกิจและสัตว์เลี้ยงสวยงาม ปัจจุบันได้แพร่ขยายพันธุ์ในแหล่งน้ำไทยจนกลายเป็นสัตว์ประจำถิ่นไปแล้ว
ตะพาบยังมีชื่อเรียกอื่น ๆ แตกต่างกันออกไป อาทิ ตะพาบน้ำ, กริว, กราว, จราว, จมูกหลอด หรือ ปลาฝา ในภาษาอีสาน เป็นต้น
อนุกรมวิธาน

วงศ์ Trionychidae
†Palaeotrionyx (ฟอสซิล) Paleotrionyx jimenezfuentesi
วงศ์ย่อย Plastomeninae (ฟอสซิล)
สกุล †Gilmoremys
สกุล †Hutchemys
สกุล †Plastomenus
วงศ์ย่อย Cyclanorbinae
สกุล Cyclanorbis
สกุล Cycloderma
สกุล Lissemys
วงศ์ย่อย Trionychinae
สกุล Amyda, Amyda menneri
สกุล Apalone
สกุล Chitra, Chitra minor
สกุล Dogania
สกุล Nilssonia
สกุล Palea
สกุล Pelochelys
สกุล Pelodiscus
สกุล Rafetus
สกุล Trionyx
อนุกรมวิธาน > การจัดในอดีต

สกุล Aspideretes
วิวัฒนาการชาติพันธุ์

นี่คือแผนภาพวิวัฒนาการชาติพันธุ์จากข้อมูลของ Walter G. Joyce, Ariel Revan, Tyler R. Lyson และ Igor G. Danilov (2009).
ภาพ

Amyda cartilaginea (วัยเด็ก)
Apalone ferox
Apalone spinifera
Chitra indica
Dogania subplana
Lissemys punctata
Nilssonia nigricans
Pelochelys cantorii
Pelodiscus sinensis ในตลาดที่โซล
Rafetus euphraticus
Rafetus swinhoei
Trionyx triunguis
แหล่งข้อมูลอื่น

Trionychidae (all species) at The Reptile Database
Parade of the Animal Kingdom. Hegner, Robert. 1935. the Macmillan Company.
| --- | --- |
การแยกแยะหน่วยอนุกรมวิธาน:  Wikidata: Q374835  Wikispecies: Trionychidae  ADW: Trionychidae  BioLib: 16351  BOLD: 1113  EoL: 8133  Fauna Europaea: 15560  Fossilworks: 37674  GBIF: 5469  iNaturalist: 39539  IRMNG: 103390  ITIS: 173845  NBN: NHMSYS0000375795  NCBI: 34907  WoRMS: 397352  ZooBank: 49E85126-01B5-4118-A40C-1A7EBEB95C35 
ฟอสซิลของ Plastomenus sp. ในField Museum of Natural History, ชิคาโก
วงศ์ปลาเสือดำ

| วงศ์ปลาเสือดำ |
| --- | --- |

ปลาเสือดำ (Nandus nebulosus) เป็นชนิดที่พบได้ในประเทศไทย

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Anabantiformes
วงศ์:: Nandidae Bleeker, 1852

สกุล 
 Afronandus  Nandus  Polycentropsis
วงศ์ปลาเสือดำ (อังกฤษ: Asian leaffish, Nandis) วงศ์ปลาน้ำจืดขนาดเล็กวงศ์หนึ่ง ในอันดับAnabantiformes ใช้ชื่อวงศ์ว่า Nandidae (/แนน-ดิ-ดี/)
มีรูปร่างกลมเป็นรูปไข่หรือกลมรี แบนข้างมาก หัวค่อนข้างใหญ่ ปากกว้างและยืดหดได้ มุมปากยื่นถึงด้านหลังของนัย์ตา เกล็ดเป็นแบบสาก หนังริมกระดูกแก้มแยกกัน รูจมูกคู่หน้าอยู่ชิดกับจมูกคู่หลัง ขอบกระดูกแก้มอันกลาง มีซี่กระดูกปลายแหลมหนึ่งอัน มีฟันที่กระดูกขากรรไกร กระดูกเพดานปาก และบนลิ้น เส้นข้างลำตัวไม่สมบูรณ์ หรือไม่มีในบางสกุล ครีบหางมีก้านครีบเดี่ยวที่เป็นซี่แข็งปลายแหลมจำนวน 13 ก้าน และครีบก้นมีก้านครีบเดี่ยวที่เป็นซี่แข็งปลายแหลมจำนวน 3 ก้าน ครีบหางมนกลม
จำแนกออกได้เป็น 3 สกุล พบกระจายพันธุ์ในภูมิภาคแอฟริกาตะวันตกและเอเชียใต้จนถึงอาเซียน
Afronandus
Nandus
Polycentropsis
หมายเหตุ: เดิมปลาในวงศ์นี้เคยรวมกันเป็นวงศ์ใหญ่กว่านี้ แต่ปัจจุบันได้แยกออกเป็นวงศ์ต่างหาก คือ Polycentridae ที่พบในภูใมิภาคอเมริกาใต้ และ Pristolepididae ที่พบในภูมิภาคเอเชียใต้และอาเซียน